สรุป 3 หุ้นเด่นขึ้นแรง-มีปัจจัยหนุนประจำวันนี้
สรุป 3 หุ้นเด่นขึ้นแรง-มีปัจจัยหนุนประจำวันนี้
3 ก.ย. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ขึ้นแรงประจำวันนี้ (3 ก.ย.) ได้แก่
ราคาหุ้น บริษัท โรงพยาบาลบำรุงราษฎร์ จำกัด (มหาชน) หรือ BH ปิดตลาดวันนี้อยู่ที่ 253 บาท บวก 15.00 บาท หรือ 6.30% ต่ำสุดที่ 245 บาท สูงสุดที่ 260 บาท มูลค่าการซื้อขาย 855 ล้านบาท   บล.ทิสโก้ ระบุในบทวิเคราะห์ว่า หุ้นเทรดดิ้งสั้น FTSE ประกาศปรับหุ้นเข้า-ออกคำนวณดัชนีรอบนี้ มีผล 18 ก.ย. และหุ้น BH เป็นตัวหนึ่งที่เข้า โดยปรับจาก small ขึ้นสู่ mid index และอยู่ใน all index ด้วย
ราคาหุ้นบริษัท สัมมากร จำกัด (มหาชน) หรือ SAMCO ปิดตลาดวันนี้ราคาอยู่ที่ 4.22 บาท บวก 0.96 บาท หรือ 29.45% สูงสุดที่ 4.22 บาท ต่ำสุดที่ 3.28 บาท มูลค่าซื้อขายที่ 180.39 ล้านบาท บล.ดีบีเอสวิคเคอร์ ประเมินว่ารายได้ปีนี้ยังจะเติบโตดีเป็น 1.8 พันล้านบาท เทียบกับปีโตถึง 70-80% เทียบกับปีก่อนที่มียอดโอน 903 ล้านบาท จึงคาดว่าปีนี้ผลการดำเนินงานปีนี้จะเติบโตดีขึ้น
ราคาหุ้นบริษัท สามารถคอร์ปอเรชั่น จำกัด (มหาชน) หรือ SAMART ปิดตลาดวันนี้ราคาอยู่ที่ 21.60 บาท บวก 1.80 บาท หรือ 9.09% สูงสุดที่ 21.60 บาท ต่ำสุดที่ 20.10 บาท มูลค่าซื้อขายที่ 462.44 ล้านบาท
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 